मातृशक्ति महोत्सव के लिए किया बच्चों का चयन
फतेहाबाद | सिटीवेलफेयर क्लब निफा द्वारा रविवार को हरियाणा कला परिषद चंडीगढ़ के तत्वाधान में आयोजित होने वाले मातृशक्ति महोत्सव के लिए बच्चों का ऑडिशन लिया गया। इसमें काफी बच्चों ने अपना ऑडिशन दिया। ऑडिशन में नागपुर से भावना, फतेहाबाद से ईशा, हर्षिता, भूमि, करण, लवली का चयन किया गया इसके साथ-साथ कई अन्य बच्चों का चयन भी जल्द कर लिया जाएगा। संस्था अध्यक्ष विनोद अरोड़ा ने बताया कि यह अपनी तरह का एक अनूठा प्ले होगा जिसमें मातृशक्ति नारी सम्मान को समर्पित होगा। कोरियोग्राफर कुलदीप एवं अजय ने निर्णायक मंडल की भूमिका निभाई। इस अवसर पर संस्था के महासचिव सुरेंद्र गाबा, विकास कांडा, सुभाष मक्कड़, रसप्रीत सिंह ग्रोवर, अरूण वधवा, नवीन ललित, गुलशन रहेजा, महेंद्र मदान आदि उपस्थित थे।
hin_Deva hin_Deva